recursal/SuperWikiNEXT-32B huggingface dataset:
**Լենդավա** (սլովեն.՝ Lendava, հունգ.՝ Lendva, գերմ.՝ Lindau), նախկինում՝ Դոնյա-Լենդավա, քաղաք Սլովենիայի արևելյան մասում։ Քաղաքի բնակչությունը կազմում է 3 395 մարդ, ամբողջ համայնքը 2002 թվականի մարդահամարի տվյալներով 11 420 մարդ է։

մինի(չաշխատող հղում)մինի(չաշխատող հղում)

Լենդավան գտնվում է հունգարական (մոտ երկու կիլոմետր) և խորվաթական սահմանների անմիջական հարևանությամբ (մոտ հինգ կիլոմետր, անցնում է Մուրա գետով)։ Լենդավայում բնակվում է զգալի թվով հունգարացիներ. քաղաքը համարվում է հունգարական ազգային փոքրամասնության կենտրոն։ Լենդավան պաշտոնապես երկլեզու է։

Մինչւ 1918 թվականը Լենդավան պատկանում էր Հունգարիայի թագավորությանը, մտնում էր Զալա կոմիտեի մեջ։ Առաջին համաշխարհային պատերազմից հետո մտավ սերբերի, խորվաթների և սլովենացիների թագավորության կազմի մեջ (հետագայում՝ Հարավսլավիայի)։ 1941-1945 թվականների ընթացքում օկուպացվել է հունգարական զորքերի կողմից և բռնի միացվել։ 20-րդ դարի 90-ական թվականներին Հարավսլավիայի փլուզումից հետո անկախ Սլովենիայի կազմում է։
մինի(չաշխատող հղում)
Քաղաքի գլխավոր տեսարժան վայրերն են քաղաքային թատրոնը, Հունգարական կենտրոնի շենքը, որը կառուցվել է հայտնի ճարտարապետ Իմրե Մակովցի նախագծով և սուրբ Եկատերինա եկեղեցին։

Լենդավայում հիմնվել է «Նաֆտա» ֆուտբոլային ակումբը, որը հանդես է գալիս Սլովենիայի առաջնության բարձրագույն դիվիզիոնում։
մինի(չաշխատող հղում)

Քույր քաղաքներ
--------------

* Հունգարիա Հունգարիա Զալաէգերսեգ, Հունգարիա
* Հունգարիա Հունգարիա Լենտի, Հունգարիա

Պատկերասրահ
-----------

* ԳործարանԳործարան
* 
* 
*

Ծանոթագրություններ
------------------

1. ↑  Prebivalstvo - izbrani kazalniki, naselja, Slovenija, letno — Statistical Office of the Republic of Slovenia.
2. ↑  Կաղապար:Navedi splet
3. ↑  Handbook of Austria and Lombardy-Venetia Cancellations on the Postage Stamp Issues 1850-1864, by Edwin Mueller, 1961.
4. ↑  Lendava municipal site

Արտաքին հղումներ
----------------

* Քաղաքի պաշտոնական կայք էջ

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 4243214-5 · LCCN: n92009424 · NKC: ge767088 · SUDOC: 184228328 · VIAF: 131489250 · WorldCat VIAF: 131489250 |

 |
**«Հարսանիք Թիկունքում»** ներկայացումը էկրանավորվել է 2020 թվականին։

Կինոնկարի երևանյան առաջին ցուցադրությունը տեղի է ունեցել 2021 թվականի հունվարի 28-ին, «Կինոպարկ» կինոթատրոնում։

Ֆիլմը նվիրվում է հայ զինվորին։

Սյուժե
------

«Հարսանիք թիկունքում» ֆիլմի իրադարձությունները ծավալվում են 2016 թվականին տեղի ունեցած Ապրիլյան պատերազմի ժամանակ։ Ֆիլմը 2016-ի ապրիլյան քառօրյա պատերազմում Թալիշում զոհված գյումրեցի Հրաչ Գալստյանի մասին է։ Գործողությունները տեղի են ունենում ոչ թե մարտի դաշտում, այլ թիկունքում։ Սյուժեի հիմքում գյումրեցի ընտանիքի պատմություն է, որտեղ պատրաստվում են գերդաստանի միակ արու զավակին ամուսնացնել։ Ներկայացվում են ապրիլի 2-ի դեպքերը, թե ինչպես են հարսանիքին գալիս ընտանիքի՝ արտագաղթած և աշխարհի տարբեր ծայրերում ապրող հարազատները։ Սակայն, ցավոք, պատերազմի հետևանքով հարսանիքը կիսատ է մնում, հերոսը ստիպված թողնում է հարսնացուին ու մեկնում ռազմադաշտ։ Առանց կրակոցի, առանց վառոդի հոտի, առանց խրամատի ու մահվան տեսարանի. ընդամենը մեկ ընտանիքի պատմության միջոցով ներկայացվում է ապրիլյան քառօրյայի ողջ ողբերգությունը՝ միաժամանակ շեշտելով, որ չնայած ծանր փորձությանը՝ կյանքը շարունակվում է։

Ֆիլմի մասին
-----------

Գյումրու դրամատիկական թատրոնի ամենապահանջված «Հարսանիք թիկունքում» ներկայացումը արդեն որպես ֆիլմը մեծ էկրան է բարձրացել հունվարին։

65 անգամ հանդիսատեսին ներկայացված բեմադրությունը դեռ պահանջված էր հանդիսատեսի կողմից։ Քանի որ այն դիտելու ցանկություն ունեին նաև սփյուռքում, որոշվեց ներկայացման հիման վրա ֆիլմ նկարել նույն դերասանական կազմով։ Այս ֆորմատով առաջին անգամ է Հայաստանում ֆիլմ նկարահանվում, ասում է ռեժիսոր Արշալույս Հարությունյանը։

Ֆիլմի թրեյլերը
--------------

Ծանոթագրություններ
------------------

1. ↑  «Ֆիլմի ֆեյսբուկյան էջ / Messenger DM»։ *Facebook*։ Վերցված է 2021 թ․ ապրիլի 27
2. ↑  ««Հարսանիք թիկունքում» ներկայացումն արդեն որպես ֆիլմ ապրիլին մեծ էկրան կբարձրանա»։ *«Ազատ Եվրոպա/Ազատություն» ռադիոկայան*։ Վերցված է 2021 թ․ ապրիլի 27
3.

Դիտել ֆիլմն առցանց
------------------

* Հարսանիք Թիկունքում | Kinodaran
**Մարդու կենսաբանություն**, միջդիսցիպլինար հետազոտությունների տարածք, որն ուսումնասիրում է մարդուն ազդեցության և փոխազդեցության բազմաթիվ տարբեր ոլորտների միջոցով, ինչպիսիք են գենետիկան, էվոլյուցիան, ֆիզիոլոգիան, անատոմիան, համաճարակաբանությունը, մարդաբանությունը, էկոլոգիան, սնուցումը, պոպուլյացիոն գենետիկան և հասարակամշակութային ազդեցությունները։ Այն սերտորեն կապված է կենսաբժշկական գիտությունների, կենսաբանական մարդաբանության և այլ կենսաբանական ոլորտների հետ, որոնք կապված են մարդու գործունեության տարբեր ասպեկտների հետ։ Միայն 20-րդ դարում կենսաբան Ռեյմոնդ Փիրլը՝ Human Biology ամսագրի հիմնադիրը, ձևակերպել է «մարդու կենսաբանություն» տերմինն այնպես, որ նկարագրի կենսաբանությունից տարբեր առանձին ենթաբաժին։

Ավելի ճիշտ է նկատի ունենալ, որ այս տերմինը մարդաբանության շատ կարևոր մասն է, որն ուսումնասիրում է ֆիզիոլոգիական, կենսաքիմիական և գենետիկական գործոնները, որոնք ազդում են մարդու մարմնի կառուցվածքի և զարգացման տատանումները։ Մասնավորապես, այստեղ պետք է ներառվեն արյան հեմոգլոբինների, արյան խմբերի, երկվորյակների երևույթների, մարդու և նրա ֆիզիոլոգիական և քիմիական առանձնահատկությունների սահմանադրության և այս կամ այն հիվանդությունների նկատմամբ նրա հակումների հետազոտությունները; այստեղ պետք է նաև ներառվել նորմալ նշանների ժառանգման ուսումնասիրությունը և պոպուլյացիոն գենետիկան, որը ներառում է տարբեր հարցեր (օրինակ, ժամանակի մեջ տեսակի կայունությունը, մետիսացիայի և մեկուսացման դերը ռասայական կազմի միատարր խմբերի սահմաններում)։

Ծանոթագրություններ
------------------

1. ↑  Sara Stinson, Barry Bogin, Dennis O'Rourke. *Human Biology: An Evolutionary and Biocultural Perspective*. Publisher John Wiley & Sons, 2012. 1118108043. Page 4-5.
2. ↑  «Human Biology - Definition, History and Major»։ *Biology Dictionary* (en-US)։ 2017 թ․ մայիսի 26։ Վերցված է 2019 թ․ մարտի 22

Արտաքին հղումներ
----------------

* Մարդու կենսաբանության ասոցիացիա
* Մարդու կենսաբանությունը բառարանում

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNF: 11958000t · GND: 4160775-2 · LCCN: sh85062843 · Microsoft: 2909843507 · NKC: ph118911 |

 |
**Հարրի Գևորգի Զարացյան** (հունիսի 19, 1924(1924-06-19), Ալեքսանդրիա, Եգիպտոս), հայազգի ալտահար։

Կենսագրություն
--------------

Հարրի Զարացյանը ծնվել է 1924 թվականի հունիսի 19-ին Եգիպտոսի Ալեքսանդրիա քաղաքում։ Ավարտել է Բոստոնի կոնսերվատորիան, Նյու Յորքի Ջուլիարդի երաժշտական դպրոցը։ 1943 թվականին եղել է մենակատար, 1944 թվականին՝ Նյու Յորքի սիմֆոնիկ նվագախմբի առաջին ալտահար, 1954 թվականին՝ Ֆիլադելֆիայի սիմֆոնիկ նվագախմբի առաջին ալտահար։ Եղել է Բոստոնի սիմֆոնիկ նվագախմբի առաջին ալտահար։ 1953 թվականին մասնակցել է Բոստոնի Կազալսյան փառատոնին, 1954 թվականին՝ Իսլանդիայի Կազալսյան փառատոնին, 1963 թվականին՝ Մարլբորոյի Կազալսյան փառատոնին, 1964 թվականին՝ Վերմոնտի Կազալսյան փառատոնին, 1969 թվականին կազմակերպել է հայ երաժիշտների քառյակ։ 
Համերգներով շրջագայել է ԱՄՆ-ի, Կանադայի, Ճապոնիայի, Հարավային Ամերիկայի, Եվրոպայի քաղաքներում։

Ամուսնացած է եղել երաժշտագետ և դաշնակահարուհի Ռիթա Նշանյանի հետ

Ծանոթագրություններ
------------------

1. ↑  «Զարացյան Հարրի Գևորգի — Hayazg»։ *am.hayazg.info*։ Վերցված է 2021 թ․ հուլիսի 2
2. ↑  ՀԱՐԻ ԶԱՐԱՑՅԱՆ
**Կարմիր դրոշի միջադեպ** (ճապ.՝ 赤旗事件, あかはたじけん, «ակախատա դզիկեն», հունիսի 22, 1908), Ճապոնական կայսրությունում սոցիալիստների և անարխիստների ճնշման պատահար Մեիջիի ժամանակաշրջանի վերջում։

Պատմություն
-----------

1908 թվականի հունիսի 22-ին ճապոնացի սոցիալիստները Տոկիոյի Կանդա շրջանի Կինկիկան կինոթատրոնում խնջույք էին կազմակերպել իրենց գործընկերոջ՝ Յամագուտի Կոկենի բանտից դուրս գալու կապակցությամբ։ Ոստիկանությունը դադարեցրել է այս տոնակատարությունը, բայց մասնակիցները տեղափոխվել են փողոց։ Սոցիալիստները խորհրդարանականներին ցուցադրել են կարմիր դրոշը՝ «Անարխո-կոմունիզմ» սպիտակ գրությամբ, և սկսել են երգել «Ինտերնացիոնալ» երգը։ Ի պատասխան ոստիկանության կողմից ցույցը դադարեցնելու բազմաթիվ խնդրանքներին՝ մասնակիցները հերթով փաթաթում էին դրոշը, այնուհետև, երբ ոստիկանները նահանջում էին, նորից բարձրացնում էին այն։ Նախազգուշացումներն անտեսելու արդյունքում ձերբակալվել է 15 մարդ։

Ոստիկանությունում այդ դեպքը ներկայացրել են որպես զանգվածային հակակառավարական հանրահավաք, որի համար անարխո-սոցիալիստ Սակաե Օսուգին դատապարտվել է 2,5 տարվա ազատազրկման, Տոսիհիկո Սակաին և Յամակավա Հիտոսին՝ 2 տարվա, իսկ Արախատա Կանսոնը՝ 1,5 տարվա։

Ծանոթագրություններ
------------------

1. ↑  «About: Red Flag Incident»։ *dbpedia.org*։ Վերցված է 2021-11-26
2. ↑  第２版 日本大百科全書(ニッポニカ),百科事典マイペディア,ブリタニカ国際大百科事典 小項目事典,旺文社日本史事典 三訂版,デジタル大辞泉,精選版 日本国語大辞典,世界大百科事典։ «赤旗事件とは»։ *コトバンク* (ճապոներեն)։ Վերցված է 2021-11-26
3. ↑  Hunter Janet E (1984)։ *Concise dictionary of modern Japanese history* (English)։ Berkeley (Calif.: University of California։ ISBN 978-0-520-04557-6։ OCLC 1014734032

Արտաքին հղումներ
----------------

* Տոսիհիկո Սակաի։ Հուշեր Կարմիր դրոշի միջադեպի մասին(ճապոներեն)
* Կարմիր դրոշի միջադեպը(ճապոներեն)
* Միջադեպի հետ կապված դատական գրառումներ(ճապոներեն)
Կարմիր ժապավեն
**Կարմիր ժապավեն,** ՄԻԱՎ/ՁԻԱՀ-ի դեմ պայքարի խորհրդանիշ, պարտադիր ատրիբուտ է համապատասխան ակցիաների համար։ Մինչ այդ օգտագործվել է կոմունիստական ուղղվածություն ունեցող երիտասարդական և մանկական կազմակերպություններում, ինչպիսիք են Պիոներականը և Հոկտեմբերյանը։

Ատեղծման գաղափար
----------------

Նախքան «Visual AIDS» խմբի կողմից կարմիր ժապավենի պաշտոնական տարբերակի օգտագործումը այն օգտագործվել է այլ կազմակերպությունների կողմից, ինչպիսիք են՝ Պիոներական և Հոկտեմբերյան։ Կարմիր ժապավենի վերստեղծման գաղափարն ընդունել է «Visual AIDS» խումբը։ Քանի որ կազմակերպությունը կազմված էր պրոֆեսիոնալ նկարիչներից և արվեստի գործիչներից, ՄԻԱՎ/ՁԻԱՀ-ի դեմ պայքարի ակնառու գովազդ ստեղծելը հեշտությամբ և հաջությամբ ավարտվեց։ «Visual AIDS» խմբի վաղ գովազդային թերթիկում նշված էր․ «Կտրեք 6 սմ երկարությամբ կարմիր ժապավեն, ապա ծալեք վերևի հատվածում շրջված «V»-ի տեսքով։ Օգտագործեք անգլիական գնդասեղ, որպեսզի ամրացնեք այն հագուստի վրա»։

Ճանաչում
--------

«Կարմիր ժապավեն» նախագիծը պաշտոնապես մեկնարկել է 1991 թվականի հունիսի 2-ին՝ «Թոնի մրցանակի» 45-րդ ամենամյա արարողության ժամանակ։ Բոլոր մրցանակակիրներին և մասնակիցներին առաջարկվել է կրել այսպիսի ժապավեններ։ Մամլո հաղորդագրության համաձայն՝ ազդարարվել է «Կարմիր ժապավեն» նախագիծը․ 

|  |  |  |
| --- | --- | --- |
|  | Կարմիր ժապավենը կդառնա մեր կարեկցության, աջակցության և առանց ՄԻԱՎ/ՁԻԱՀ-ի ապագայի նկատմամբ հավատի խորհրդանիշը։ Այս նախագծի հետ կապված ամենամեծ հույսն այն է, որ մինչև դեկտեմբերի 1-ը՝ ՄԻԱՎ/ՁԻԱՀ-ի դեմ պայքարի միջազգային օրը, ամբողջ աշխարհում բոլորը կկրեն այս ժապավենները։ |  |

Կարմիր ժապավենը մեծ հայտնիություն է ձեռք բերել։ Հետագա տարիներին այս ժապավենը դարձել է ոչ միայն Թոնի, այլև Օսկար և Էմմի մրցանակաբաշխություններում ընտրյալների դրես կոդ-ի մի մասը։

Սովորական կարմիր ժապավենը ոչ միայն տարածվել է ամբողջ աշխարհում միլիարդավոր օրինակներով, այլև մասամբ ձևափոխվել է։ Իսպանիայում, օրինակ, ՄԻԱՎ/ՁԻԱՀ-ի դեմ պայքարի սովորական խորհրդանիշի վրա ի հայտ է եկել արևը, որն արտացոլում է կյանքը լատինական մշակույթը։ Այսպիսի արվեստի օբյեկտը ուղեկցվում է ծանոթագրություններով՝ հավասարության տեսքով․ ժապավենի նկար + արևի պատկեր = «Lucha Latina Contra el SIDA» (Լատինոյի պայքարը ՄԻԱՎ/ՁԻԱՀ-ի դեմ)։ Աֆրիկայում և աֆրոամերիկյան համայնքում ժապավենը փոխվել է ավանդական գույնով։ Էմորիի համալսարանը, որն աշխատում է սևամորթների համայնքի հոգևոր առաջնորդների հետ, ստեղծել է ապակենկարի էլեկտրոնային ուրվագիծը, որը պարունակում է կարմիր ժապավենը, որը առաջարկվել է սև եկեղեցուն ՄԻԱՎ/ՁԻԱՀ-ի դեմ պայքարի նյութերում օգտագործելու համար։

Ծանոթագրություններ
------------------

1. ↑  The Red Ribbon Project
2. ↑  Красная ленточка — когда и где она появилась? Archived 2023-01-25 at the Wayback Machine. WomenHIV
3. ↑  Красная ленточка — символ борьбы со СПИДом

Արտաքին հղումներ
----------------

* «Ի՞նչ է կարմիր ժապավենը»։ *aids.ru*։ Արխիվացված է օրիգինալից 2016-03-06-ին
**Հրանտ Լորիսի էլչյան** (հունվարի 1, 1950(1950-01-01), Գեղանուշ, Ղափանի շրջան, Հայկական ԽՍՀ, ԽՍՀՄ), գեղանկարիչ, Հայաստանի նկարիչների միության անդամ։

Կենսագրություն
--------------

Հրանտ Էլչյանը ծնվել է 1950 թվականին։ 1967 թվականին ավարտել է Կապանի թիվ 2 միջնակարգ դպրոցը։ 1967- 1970 թվականներին սովորել և ավարտել է Երևանի գեղարվեստի ուսումնարանը։ 1970 թվականին ընդունվել և 1975 թվականին ավարտել է Խաչատուր Աբովյանի անվան հայկական պետական մանկավարժական համալսարանի կերպարվեստի բաժինը։ 1967-1975 թվականներին համատեղել է ուսումը Երևանի Գեղարվեստի ստուդիայում։ 1975-1996 թվականները եղել է ուսուցիչ Կապանի թիվ 6 դպրոցում։ 1986 թվականին ստացել է ավագ ուսուցչի որակավորում։ 2002 թվականից Կապանի արվեստի պետական քոլեջի դասախոս է։

1991 թվականից Հայաստանի նկարիչների միության անդամ է։

Փոքր պատմվածքներ է տպագրել մամուլում՝ «Դառը ճշմարտություն» խորագրով։

1991-1993 թվականներին կամավոր է եղել Գեղանուշ գյուղի պաշտպանության ջոկատում։

Ցուցահանդեսներ
--------------

1973 թվականին Կուրսկ քաղաքի հաղթանակի 30-ամյա միջոցառումների շրջանակներում ցուցադրումներ է ունեցել Կուրսկ, Լիպեցկ, Օրյոլ, Բելգորոդ քաղաքներում, Մոսկվայի ժողովուրդների բարեկամության համալսարանում, մասնակցել է Հայաստանի նկարիչների միության հոբելյանական և թեմատիկ ցուցահանդեսներին, Ստեփանակերտում ցուցադրումներ է ունեցել ԼՂՀ անկախության 15-ամյակի միջոցառումների շրջանակներում։ Ցուցահանդեսներ է ունեցել նաև Կապան քաղաքում։

Աշխատություններ
---------------

* «Շիկահողը լեռների գրկում»
* «Փողոց հին Կապանում»
* «Վահանավանքը լեռների գրկում»

Ծանոթագրություններ
------------------

1. ↑  Մասնագիտական կողմնորոշում
2. ↑  «Сюник — Художники»։ *syunik.ru*։ Վերցված է 2018-12-06
3. ↑  «Դառը ճշմարտություն. Գեղանուշ, 1993թ. | Syunacerkir.am»։ *www.syuniacyerkir.am*։ Վերցված է 2018-12-18
4. ↑  «ՍՅՈՒՆԻՔԻ ԳԱՐՆԱՆԱՅԻՆ ԳՈՒՅՆԵՐԸ»։ *www.irates.am* (անգլերեն)։ Վերցված է 2018-12-18

Աղբյուրներ
----------

* Կապանի արվեստի պետական քոլեջի արխիվ
* Գեղանկարիչ Հրանտ Էլչյանին նվիրված միջոցառում Կապանում
**Հայկ Բալյան** (հոլ.՝ Haig Balian, սեպտեմբերի 11, 1954(1954-09-11), Ամստերդամ, Նիդերլանդներ), նիդերլանդահայ կինոպրոդյուսեր և Ամստերդամի կենդանաբանական այգու յոթերորդ տնօրենը 2003-2017 թվականներին։

Կենսագրություն
--------------

Բալյանի հայրական պապերը հայեր էին, որոնք Թուրքիայից փախել էին Եգիպտոս։ Նրա հայրը ծնվել է Եգիպտոսում։ Նա ոսկու առևտուր է արել, ամուսնացել է հոլանդացի կնոջ հետ։ Նիդերլանդներում նա գլխավորել է կինոյի վարձույթի ընկերություն։

1972-1974 թվականներին Բալյանը սովորել է կենդանաբանություն, բայց այդ մասնագիտությամբ գիտական աստիճան չի ստացել։ 1975 թվականից աշխատել է կինոարտադրության ոլորտում։ Բալյանը եղել է Movie Film Productions-ի, Polygram-ի, Canal+-ի և Studio Canal-ի տնօրենների խորհրդի անդամ։ Նա Քրիս Բրոուերի հետ ստեղծել է պրոդյուսերական հայտնի երկյակ և թողարկել այնպիսի հաջողակ ֆիլմեր, ինչպիսիք են *«Շիկակարմիր մազերով աղջիկը»* (1981), *«Սիրեցյալները»* (1984), *«Մայրիկը զայրանում է»* (1986), *«Վերադարձ Էգստգեստ»* (1987) և *«Ջոնսոնները»* (1992)։ 1997 թվականին Բալյանը դարձել է Minerva կինոթատրոնների ցանցի համատնօրեն, որը 2010 թվականին վաճառվել է Pathé-ին։

2003 թվականին Բալյանը Ամստերդամի կենդանաբանական այգու՝ «Արտիսի» տնօրենի պաշտոնում փոխարինել է Մարտեն Ֆրանկենհեյսին։ Նրա նշանակվելու պահին կենդանաբանական այգին վնասաբեր էր և ուներ բացասական կապիտալ։ Բալյանը վերակազմակերպել է հաստատությունը և ֆինանսական իրավիճակը կրկին կարգավորել։ Բացի այդ, ավելացել են այցելուների քանակը և «Արտիսի» կենդանիների թիվը։ Նրա նախորդի՝ Մարտեն Ֆրանկենհեյսի օրոք սկսված հիմնանորոգման խոշոր նախագծերի շարքը շարունակվել է արավամերիկյան Պամպայի (2004), նոր ինսեկտարիումի (2005) և Լեմուրենլենդի (2008) կառուցմամբ և փասիանարիումի, թռչունների և կապիկների տների վերանորոգմամբ (2010-2011)։ Բացի այդ, Բալյանը ներկայացրել է կենդանաբանական այգու թալիսմանը՝ Artis de Partis-ը՝ հին գուլպայի տեսքով արարածը։ Բազմացման ծրագրերը ֆինանսավորվել են թավշե այս խաղալիքի վաճառքից ստացված հասույթով։

2017 թվականին տնօրենի պաշտոնում Բալյանին հաջորդել է Ռեմբրանդտ Սուտորիոսը։

Անձնական կյանք
--------------

Հայկ Բալյանը եղել է ամուսնացած, ունի երկու զավակ։

Ծանոթագրություններ
------------------

1. 1 2 3 4  «Artis-directeur Balian: 'Ik heb me niet geliefd gemaakt' - EW»։ *EWmagazine.nl* (հոլանդերեն)։ 2015-05-18։ Վերցված է 2021-07-26
2. ↑  Smit Maxime (2017-07-17)։ «Artisdirecteur Haig Balian: 'Mijn plan is bijna klaar'»։ *Het Parool* (nl-NL)։ Վերցված է 2021-07-26

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Կեսարիան**(հուն․՝ Καισαριανή), քաղաք և համայնք Հունաստանում։ Այն գտնվում է ծովի մակարդակից 130 մ բարձրության վրա, Աթենքի կենտրոնում գտնվող Օմոնիաս հրապարակից 4 կմ հարավ-արևելք։ Ներառված է Աթենքի քաղաքային ագլոմերացիայի արևելյան մասում։ Ներառված է Կենտրոնական Աթենքի ծայրամասային ստորաբաժանում Ատտիկայի ծայրամասում։ Արևելքում գտնվում է Իմիտոս լեռը, որի լանջին գտնվում է 11-րդ դարի Կեսարիանի վանքը։

Բնակիչների թիվը ըստ 2011 թվականի մարդահամարի տվյալների` 26 458։ Համայնքի տարածքը 7.841 քառ. կմ է, որի տասներորդը բնակելի է։ Խտությունը կազմում է 3374,31 մարդ մեկ քառակուսի կիլոմետրում։

Այն արևմուտքից սահմանակից է Աթենքի համայնքին, հյուսիսում ` Զոգրաֆոսին, արևելքում` Պեանիայի հետ, հարավ-արևելքում `Կրոպիայի հետ, հարավում` Վիրոնի հետ։

Քաղաքը հիմնադրվել է փախստականների կողմից 1922 թվականի Փոքր Ասիայի աղետից հետո, հիմնականում Ուրլա քաղաքից։ Մի քանի ընտանիքներ էին` Էրիֆրից (այժմ ՝ Իլդիր), Սիվրիհիսարից, Չեսմեից, Ալակատիից, Իզմիրից, Բուջայից, Գազիմիրից և Ալթինդագից, ինչպես նաև պոնտացիներ։ Այն տխրահռչակ է հրաձգության պատճառով, որտեղ «200 պահակները» մահապատժի են ենթարկվել 1944 թվականի մայիսի 1-ին ՝ Առանցքի ուժերի կողմից օկուպացման ընթացքում։

1934 թվականին Աթենքի համայնքից առանձնացված Կեսարիան ստեղծել է նորի համայնք։

Բնակչություն
------------

| Տարի | Բնակչություն, մարդիկ |
| --- | --- |
| 1991 | 27 345 |
| 2001 | 27 193 |
| 2011 | 26 458 |

Ծանոթագրություններ
------------------

1. ↑  2021 Greek census
2. 1 2  «Μόνιμος και Πραγματικός Πληθυσμός της Ελλάδος. Σύνολο Ελλάδος, νομοί, δήμοι/κοινότητες, δημοτικα/κοινοτικά διαμερίσμα και οικισμοί. Απογραφές πληθυσμού 2001 και 1991» (հունարեն)։ Հունաստանի վիճակագրական ծառայություն։ Արխիվացված է օրիգինալից 2006 թ․ հուլիսի 16-ին։ Վերցված է 2017 թ․ հունիսի 22
**«Հայկական որմնանկարչություն»** (անգլ.՝ Armenian frescoes), գիտական հոդվածների և նյութերի ժողովածու, որի տպագրությունն իրականացվել է «Վիկտորիա» միջազգային բարեգործական հիմնադրամի աջակցությամբ։ Ժողովածուի կազմողն ու խմբագիրն է Մատենադարանի արվեստի պատմության և գրչության կենտրոնների ուսումնասիրության բաժնի վարիչ, պատմական գիտությունների դոկտոր (2008), պրոֆեսոր (2015) Կարեն Մաթևոսյանը։ Տպագրվել է Մատենադարանի գիտական խորհրդի երաշխավորությամբ։

Ժողովածուն հայկական որմնանկարչությանը նվիրված առաջին ընդգրկուն հրատարակությունն է, որը պարունակում է հոդվածներ և նյութեր ինչպես հայտնի՝ ուսումնասիրված, այնպես էլ նորահայտ կամ սակավ հետազոտված բազմաթիվ որմնանկարների վերաբերյալ։

Ժողովածուն նախատեսված է արվեստաբանների և հայ մշակույթով հետաքրքրվող ընթերցող լայն հասարակության համար։

Բովանդակություն
---------------

Ժողովածուում համակողմանի ներկայացվում է հայկական որմնանկարչության պատմությունը՝ հնագույն ժամանակներից մինչև մեր օրերը։ Ժողովածուն ընդգրկում է հայ որմնանկարչության մասին տարբեր գիտնականների, այդ թվում և Կարեն Մաթևոսյանի 18 հոդված և շուրջ 200 լուսանկար։

Ծանոթագրություններ
------------------

1. 1 2 3 4  «Հրատարակվել է «Հայկական որմնանկարչություն» խորագրով գիտական ժողովածուն»։ *azatutyun.am*։ Վերցված է 2023 թ․ դեկտեմբերի 2
2. 1 2 3 4 5  , «Հայկական որմնանկարչություն» (խմբ. Կարեն Մաթևոսյան), Երևան էջ 4 — 400 էջ, ISBN 978-9939-0-3043-2։
**Կեսգիշերը Փերա փելեսում** (թուրքերեն՝ Pera Palas'ta Gece Yarısı), 2022 թվականի դրամա ժանրի թուրքական պատմական հեռուստասերիալ, որի ռեժիսորը Էմրե Շահինն է։ Գլխավոր դերերում հանդես են գալիս Հազալ Քայան, Թանսու Բիչերը և Սելահաթին Փաշալըն։ Հեռուստասերիալը Netflix հարթակում թողարկվել է 2022 թվականի մարտի 3-ին։ Առաջին եթերաշրջանը բաղկացած է 8 հեռուստասերիայից։ Իրադարձությունները տեղի են ունենում Ստամբուլի Փերա փելես իրական հյուրանոցի շուրջ։ Նկարահանված է Չարլզ Քինգի «Կեսգիշերը Փերա փելեսում. ժամանակակից Ստամբուլի ծնունդը» վեպի հիման վրա։

Սցենար
------

Էսրան (Հազալ Քայա) երիտասարդ որբ լրագրող է, որն ապրում է Ստամբուլում։ Նրան հանձնարարվել է հոդված պատրաստել Փերա փելես հյուրանոցի 130-ամյակի վերաբերյալ։ Հյուրանոցում նա հանդիպում է մենեջերին՝ Ահմեթին (Թանսու Բիչեր), որը նրանց ցույց է տալիս հյուրանոցը և պատմում Փերա փելեսի պատմությունը, ինչպես նաև նրա հանրահայտ հյուրերին։ Էսրային մեծապես հետաքրքրում է Փերիդեի պատմությունը. երիտասարդ կին, որը 1919 թվականին Կոստանդնուպոլսի բռնազավթման ժամանակ փրկել էր Մուսթաֆա Քեմալ Աթաթուրքի կյանքը։ Այդ ժամանակ բրիտանացիները փորձում էին վերացնել Թուրքիայի Հանրապետության ապագա հիմնադրին։

Ահմեթը Էսրայից թաքցնում է այն հանգամանքը, որ խորհրդավոր բանալու հետ միասին, հյուրանոցի սենյակներից մեկը վեր է ածվում ժամանակի ճանապարհորդության պորտալի։ Այդ գիշեր Էսրան պատահաբար հայտնվում է 1919 թվականին, որտեղ էլ նրան շուտով շփոթում են իր ակնհայտ նմանակի՝ Փերիդեի հետ։ Նրա հանդիպումը տղամարդկանց հետ, որոնց թվում են բրիտանացի նենգ սպա Ջորջը (Ջեյմս Չալմերս), գիշերային ակումբի խորհրդավոր սեփականատեր Հալիթը (Սելահաթին Փաշալը) և ոստիկանության սպա Ռեշաթը (Էնգին Հեփիլերի), որը սիրահարված է Փերիդեին, անորոշության մեջ են գցում Էսրային՝ ում վստահել։ Այդուհանդերձ, Ահմեթի հետ միասին նա պետք է ճանապարհ գտնի՝ կանգնեցնելու Մուսթաֆա Քեմալ Աթաթուրքի սպանության փորձը և փրկի Թուրքիայի անկախության կուրսը։

Դերասանական կազմ
----------------

* Հազալ Քայա - Էսրա/Փերիդե
* Թանսու Բիչեր - Ահմեթ
* Սելահաթին Փաշալը - Հալիթ
* Էնգին Հեփիլերի - Ռեշաթ
* Հաքան Դինչքոլ - Մուսթաֆա Քեմալ Աթաթուրք
* Յասեմին Շավլովսկի - Սոնիա
* Ջեյմս Չալմերս - Ջորջ
* Ահմեթ Վարլը - Դիմիտրի
* Ներգիս Օզթյուրք - Էլենի
* Օսման Ալբայրաք - Նայիմ էֆենդի
* Էրգյուն Մեթին - Ֆահրեթին
* Քլեր Լուիս Ֆրոսթ - Ագաթա Քրիստի

Ծանոթագրություններ
------------------

1. ↑  «The Turkish Fantasy series 'Midnight at the Pera Palace' opens a door of the palace to 1919, what to expect from the exciting thriller?»։ *Netflix Junkie* (en-US)։ 2022 թ․ փետրվարի 17։ Վերցված է 2022 թ․ մարտի 30

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Ծովային թանգարան «Նեպտունեա»** (ֆր. Musée Maritime Neptunea) գտնվում է Ֆրանսիայի Լա Ռոշել քաղաքում գտնվող Շալուտիե նավահանգստում (ֆր. Bassin des Chalutiers)։ Ֆրանսիայի ամենահայտնի ծովային թանգարաններից է։

Պատմություն
-----------

«Կալիպսո»(չաշխատող հղում)

Լա Ռոշելի նահանգի ծովային թանգարանը հիմնադրվել է 1986 թվականին դժվարությամբ ձեռք բերած ծովային ժառանգությունը պահպանելու համար։ Այդ ժամանակ թանգարանի տնօրենն էր Պատրիկ Շնեպպը։ 1988 թվականին թանգարանի տնօրենի նախաձեռնությամբ այնտեղ է բերվել «Ֆրանսիա -1» օդերևութաբանական հետախուզանավը։ 1989 թվականին թանգարանը ձեռք է բերել օվկիանոսային շոգենավ, որը կառուցվել է 1958 թվականին։ 1995 թվականին Ծովային թանգարանն իրեն տալիս է «Նեպտունեա» անունը, նույն ժամանակահատվածում հիմնվում է գրախանութ։ 1998 թվականին թանգարանի կանոնադրությունը փոխվեց և այն դարձավ պետական արդյունաբերական և առևտրային հաստատություն, իսկ 2001 թվականին այն դարձել է պետական վարչական հաստատություն։ 2008 թվականին Ծովային թանգարանը սկսվեց համարվել քաղաքի թանգարաններից մեկը և դարձավ քաղաքային։

Ծովային թանգարանի ցուցանմուշների շարքում է Ժակ Իվ Կուստոի «Կալիպսո» հետախուզական նավը։ Այն գտնվում է Շելյուտե նավահանգստում։ Թանգարանի ցուցահանդեսը նվիրված է տարբեր նավերի և օվկիանոսի ուսումնասիրություններին։ Այստեղ այն ուսումնասիրելով կարելի է պարզել, թե ինչպես է գործում հետախուզական օդերևութաբանական նավը։ Թանգարանի ցուցանմուշների թվում է նաև սեյները։

Թանգարանի աշխատանքային գրաֆիկ. ամեն օր՝ ապրիլից մինչև հոկտեմբեր` 10:00-ից 18:30, նոյեմբերից մարտը` 14:00։ Դեկտեմբեր և հունվար ամիսներին թանգարանը փակ է։ Հուլիս, օգոստոս ամիսներին այն բաց է մինչև 19:00։

Մուտքը փակվում է թանգարանը փակվելուց մեկ ժամ առաջ։ Մեծահասակների այցելության մեկ տոմսի արժեքը 9 եվրո է, 4-ից 18 տարեկան անձանց համար տոմսերի գինը 6,5 եվրո է։ Այցելուների որոշ կատեգորիաների համար տրամադրվում է անվճար ընդունելություն։ Կա ընտանեկան տոմս, որի համաձայն ընտանիքի մի քանի անդամ կարող են այցելել թանգարան, որոնցից յուրաքանչյուրը կվճարի 6,5 եվրո։

  

* 
* 
* 
* 
* 
* 
* 
*

Ծանոթագրություններ
------------------

1. 1 2  Франция, 2012, էջ 417
2. ↑  «Достопримечательности»
3. ↑  «le Musée Maritime de la Rochelle»
4. 1 2  Франция, 2012, էջ 418
5. ↑  «Tarifs»

Գրականություն
-------------

* *Татьяна Бурдакова, Илья Кусый, Е. Левицкая, Марк Сартан, Я. Сартан, Л. Кунявский, Юлия Ларионова, Виктория Бакир, Анна Пожидаева, Виктория Базоева, Е. Громова, Е. Меркулова* Франция. — Москва, 2012.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: nr96031491 · VIAF: 168031914 · WorldCat VIAF: 168031914 |

 |
**Հրդեհ Բաքվի մետրոյում**, խոշորագույն պատահար Բաքվի մետրոյում, ինչպես նաև խոշորագույնն աշխարհի մետրոպոլիտենների պատմության մեջ մարդկային զոհերի քանակով։ Տեղի է ունեցել 1995 թվականի հոկտեմբերի 28-ին՝ շաբաթ երեկոյան, մոտավորապես ժամը 18։00-ին։

Հանգամանքներ
------------

Կենդանի մնացած ուղևորներից մեկը վկայել է․

|  |  |  |
| --- | --- | --- |
|  | Հենց գնացքը մտավ թունել, բռնկում տեսա։ Հետո բոցը տարածվեց ամբողջ վագոնով մեկ, կոտրվող ապակու ձայն հնչեց, և լույսը մարեց։ Մարդիկ սկսեցին կոտրել ապակիները, որպեսզի կարողանան դուրս գալ։ Սկսեցինք խեղդվել։ |  |

Ողբերգությունից հետո Ադրբեջանի նախագահ Հեյդար Ալիևը հատուկ հրամանով հանրապետությունում համազգային եռօրյա սուգ հայտարարեց։ Նախագահը նաև հրամայեց զոհվածների ընտանիքներին 1-ական մլն մանաթ հատկացնել և զոհերին թաղել պետական միջոցներով։

Պատճառներ
---------

Ողբերգության պատճառների շուրջ գլխավոր վարկածի համաձայն՝ վագոններից մեկի քարշային շարժիչն է վառվել, և շփոթված մեքենավարը սխալ որոշում է ընդունել կանգնեցնել գնացքը նեղ թունելում (5.6 մ բարձրությամբ, 5 մ լայնությամբ)՝ «Ուլդուզ» և «Նարիմանով» կայարանների միջև՝ «Ուլդուզ» կայարանից 200 մ հեռավորության վրա։ Երբ գնացքը կանգնել է, թունելը լցվել է ծխով, որից հետո մեքենավարը հայտնել է պատահարի մասին և պահանջել անջատել հոսանքը կոնտակտային ռելսից։

Թունելի վատ օդափոխության և աղոտ լուսավորության պատճառով ուղևորներից շատերը խեղդվել են կամ ճզմվել խուճապի արդյունքում։ Շատերը կոտրված ապակիներից կտրվածքներ են ստացել։ Հրդեհի արդյունքում զոհվածներից շատերը մահացել են գնացքի մեջ, իսկ թունելում գտել են 40 մարմին։ Մի քանի մարդ մահացել է հոսանքահարումից այն բանից հետո, երբ փորձել են բռնվել ուժահաղորդ և հաղորդակցության մալուխներից, որպեսզի շրջանցեն հրդեհված գնացքը։

Չնայած դրան՝ պատահարը հետաքննող կառավարական կոմիտեի նախագահը՝ երկրի առաջին փոխվարչապետ Աբասովը, հայտարարեց, որ ողբերգության գլխավոր պատճառը հնացած սարքավորումներն են․

|  |  |  |
| --- | --- | --- |
|  | ․․․ մետրոյի հնացած համակարգը, որը որպես ժառանգություն է մնացել խորհրդային ժամանակաշրջանից։ Խորհրդային տարիներին շատ չէին հոգում ուղևորների անվտանգությունը, այդ պատճառով էլ նախկին ԽՍՀՄ-ի ամբողջ տարածքով թունելներում ընթացող էլեկտրական գնացքները հագեցած չեն անվտանգության պատշաճ համակարգով։ Բաքվի մետրոյով այնպիսի խարխլված գնացքներ են գնում, որ մարդ ուղղակի սարսափում է նստել։ |  |

Հետևանքներ
----------

Պաշտոնապես հայտարարված տվյալների համաձայն՝ հրդեհի պատճառով զոհվել է 286 ուղևոր (այդ թվում՝ 28 երեխա) և 3 փրկարար, ընդհանուր առմամբ 289 մարդ։ Վիրավորների թիվը կազմել է 270 մարդ (այդ թվում՝ 69 մարդ հոսպիտալացվել է և 13-ի վիճակը եղել է ծանր)։

Բաքվի մետրոպոլիտենի վտանգը
--------------------------

Բաքվի մետրոյում այդ պատահարից առաջ և հետո մի քանի անգամ ահաբեկչություններ, փոքր հրդեհներ և շարժասանդուղքի փլուզում է տեղի ունեցել։

Ծանոթագրություններ
------------------

1. ↑  «Subway Fire Kills 300 in Caucasus Capital»։ Նյու Յորք Թայմս։ 1995 թ․ հոկտեմբերի 30
2. ↑  «В бакинском метро из-за аварии эскалатора пострадали несколько десятков человек, один погиб»։ Newsru.com։ 8 июня 2005 г.
3. ↑  Բաքվի մետրոյում խուճապ է

Արտաքին հղումներ
----------------

* Ողբերգություն Բաքվի մետրոյում
Ստրկության վերացմանը նվիրված արձան Ամստերդամում
«Չորեքշաբթի ծնվածը» արձանը: Չորեքշաբթի օրը, հուլիսի մեկը, եղել է ստրկության վերացման հաջորդ օրը
**Կետի Կոտի** (*the chains are cut*, շղթաները կտրված են), Սուրինամում ստրկության վերացման օրվան նվիրված տոն։ Նշվում է հունիսի 30-հուլիսի 1-ը։ Այդ օրն անց է կացվում *Maspasi* կամ *Prisiri* տոնական փառատոնը։ Վերջերս տոնն ստացել է պաշտոնական «Ազատների օր» անվանումը։ «Հոլանդական թոփ-100 ավանդույթների» շարքում այս տոնը 58-րդ տեղում է։

Պատմություն
-----------

Ստրկությունը Սուրինամում և Նիդերլանդական Անտիլներում վերացել է 1863 թվականի հուլիսի 1-ին։ Սակայն ստրուկներն իրական ազատություն են ստացել միայն 1873 թվականին, այսպես կոչված տասնամյա անցումային շրջանից հետո, որի ընթացքում ստրուկներն ստիպված էին աշխատել նույն պլանտացիաներում, չնայած չէին ենթարկվում կտտանքների։ Անցումային շրջանի ավարտից հետո, 1873 թվականին, նախկին շատ ստրուկներ թողել են պլանտացիաներն ու տեղափոխվել Պարամարիբո քաղաք։

Կետի Կոտին Սուրինամում
----------------------

Կետի Կոտի տոնը Սուրինամում անց է կացվում ստրկության վերացումից հետո ամեն տարի։ Այն կոչվում է Ազատների օր և վեր է ածվել ոչ թե միայն ստրուկների ժառանգների, այլ` համընդհանուր տոնի։ Մայրաքաղաքում անց է կացվում գունագեղ փառատոն` շքերթով, որի մասնակիցները կրում են ավանդական հագուստ։

Կետի Կոտին Նիդերլանդներում
--------------------------

Նիդերլանդների Կրեոլները, աֆրո-սուրինամցիներն ու աֆրո-անտիլցիները ևս հուլիսի 1-ին նշում են այս տոնը։ Ամստերդամի Օստերպարկերսում 2002 թվականի հուլիսի 1-ին տեղադրվել է Ազգային հուշարձան` նվիրված ստրկության վերացմանը։ 2013 թվականին ստրկության վերացման առթիվ հուշարձան է տեղադրվել նաև Ռոտերդամում։ Նիդերլանդներում Կետի Կոտի տոնը պաշտոնապես նշվում է 2009 թվականից։

Ծանոթագրություններ
------------------

1. 1 2  Amsterdam։ «Erfgoed van de Week | Verbroken ketenen»։ *Amsterdam.nl* (nl-NL)։ Վերցված է 2017 թ․ օգոստոսի 11
2. ↑  *Paul B. Tjon Sie Fat* Chinese New Migrants in Suriname: The Inevitability of Ethnic Performing. — Amsterdam University Press, 2009. — 478 с. — ISBN 9789056295981
3. ↑  *Michelle L. Stefano, Peter Davis, Gerard Corsane* Safeguarding Intangible Cultural Heritage. — Boydell & Brewer Ltd, 2014-09-18. — 290 с. — ISBN 9781843839743
4. ↑  «Gerda Havertong: 'Ik ben Nederlands erfgoed!'»։ *Omroep Gelderland* (nl-NL)։ Վերցված է 2017 թ․ օգոստոսի 11

Արտաքին հղումներ
----------------

* Het Nationaal Instituut Nederlands Slavernijverleden en Erfenis
* Erfgoed van de Week | Verbroken ketenen
**Հրապարակն ու աշտարակը. ցանցերն ու իշխանությունը մասոններից մինչև Ֆեյսբուք**, բրիտանացի պատմաբան Նիլ Ֆերգյուսոնի գիրքը, որն առաջին անգամ հրատարակվել է 2018 թվականին Penguin Books-ի կողմից։ Գրքում հեղինակը բացատրում է, թե ինչպես են նրանք, որոնք կանգնած են իշխանության աշտարակների գլխում, գերագնահատված։ Բացի այդ, նա նշում է նաև, որ «թերագնահատվել է ներքում՝ քաղաքային հրապարակներում, սոցիալական ցանցերի ազդեցությունը»։ Ինչպես նշում է գրքի հեղինակը, «իր նպատակն է ընդգծել և ուղղել պատմական անփութությունը»։

The Daily Telegraph-ում պատմաբան Պետեր Ֆրանկոբանը գիրքը բնորոշում է որպես «սադրիչ»։ Prospect-ում էլ լրագրող Դևիդ Գուդհարթը գիրքն անվանել է «չափազանց խթանող, կլանիչ, լուսավորիչ ... այն ուղարկում է գաղափարներ, որոնք փայլում են ամենուր»։

2021 թվականին Նիլ Ֆերգյուսոնի այս աշխատությունը հայերեն է թարգմանվել և հրատարակվել Newmag հրատարակչության կողմից։

Բովանդակություն
---------------

«Հրապարակն ու աշտարակը» գրքում Նիլ Ֆերգյուսոնը նշում է, որ ցանցերը միշտ եղել են մարդկության հետ։ Հեղինակը պնդում է, որ հենց ցանցերի միջոցով տարածվող հեղափոխական գաղափարներն են վարակի պես սողոսկում ամենուր։ Նրա կարծիքով՝ դավադրության տեսաբաններն, անշուշտ, սիրում են այդպիսի ցանցերին նվիրված գեղեցիկ հորինվածքներ, սակայն սա չի նշանակում, թե այդ ցանցերն իրական չեն։ Գրքում ցանցերի վերելքի, տապալման ու նոր վերելքի համաշխարհային պատմությունն ներկայացվում է Հին Հռոմի աստվածներից մինչեւ Վերածննդի իշխանատոհմեր, ԱՄՆ հիմադիր հայրերից մինչև Ֆեյսբուք։

Ծանոթագրություններ
------------------

1. ↑  Ferguson Niall։ «The Square and the Tower» (անգլերեն)։ www.penguin.co.uk։ Վերցված է 2019 թ․ ապրիլի 22
2. ↑  Anthony Andrew (2017 թ․ սեպտեմբերի 24)։ «The Square and the Tower by Niall Ferguson review – a restless tour through power»։ *The Observer* (en-GB)։ ISSN 0029-7712։ Վերցված է 2019 թ․ ապրիլի 22
3. ↑  «Review | Are scholars looking for history in all the wrong places?»։ *Washington Post* (անգլերեն)։ Վերցված է 2019 թ․ ապրիլի 22
4. ↑  Knee Jonathan A. (2018 թ․ հունվարի 11)։ «Review: Even on the Internet, What’s Old Is New Again»։ *The New York Times* (en-US)։ ISSN 0362-4331։ Վերցված է 2019 թ․ ապրիլի 22
5. 1 2  Ֆերգյուսոն Նիլ (2021)։ *Հրապարակն ու Աշտարակը*։ Newmag։ ISBN 978-9939-884-28-8
**Կերկինի** (հունարեն՝ Λίμνη Κερκίνη), ջրամբար Հունաստանի հյուսիսում, Սերրեի հյուսիս-արևմուտքում։ Գտնվում է հույն-բուլղարական սահմանից 47 կիլոմետր հեռավորության վրա, տեղակայված է Սերրեի մայրաքաղաքից 20 կիլոմետր հարավ-արևմուտք, իսկ Սիդիրոկաստրո քաղաքից՝ 10 կիլոմետր դեպի արևելք։ Ջրամբարը կառուցվել է Ստրիմոնաս գետի վրա՝ 1932 թվականին՝ ոռոգման և հեղեղումները կանխելու նպատակով։ 1983 և 1987 թվականներին հիդրոտեխնիկական աշխատանքներ իրականացնելու ժամանակ այն մեծացվել է։ Ջրամբարի հայելու մակերեսը 109,96 կմ2, իսկ ջրահավաք ավազանը ավելի քան 11 520 կմ2 է։ Տարածքը համարվում է ռամսարական օգտագործման և գլխավոր թռչնաբանական տեղամաս, մտնում է *Natura 2000*-ի բնապահպանական զոնայի մեջ։

Ջրամբարը զբաղեցնում է Կերկինի և Մավրովունի լեռների ջրաբերակային դաշտավայրը, որը նախկինում ճահճացած էր։ Այն հիմնականում սնվում է Ստրումա գետի ջրերով, մինչև ծով հասնելը ջրի միջին ծախսը գետաբերանում կազմում է 65-83 մ3/վրկ։ Հյուսիս-արևմուտքում ջրամբարի մեջ են թափվում Կարտիկիսը, ինչպես նաև այլ փոքր գետեր։ Ջրի կուտակվելու արագությունը ջրամբարում կազմում է տարում մոտ 1.7 միլիոն կուբամետր։

Ջրամբարի տարածքում կան 785 ջրային բույսեր։ Շատ հարուստ է թռչնատեսակներով, հանդիպում են մոտ 300 տեսակի թռչուններ (Հունաստանում բնակվող 407 տեսակից), որոնցից են գանգուր հավալուսնը (Pelecanus crispus) և փոքր ջրագռավը (Phalacrocorax pygmaeus)։ Ֆաունան ներառում է նաև 28 տեսակի կաթնասուններ, 12 տեսակի սողուններ, 9 տեսակի երկկենցաղներ, 8 տեսակի անողնաշարավորներ և 27 տեսակի ձկներ։

Ծանոթագրություններ
------------------

1. 1 2 3 4  «Artificial Lake Kerkini» (անգլերեն)։ Ramsar Sites Information Service։ Վերցված է 2017-03-21
2. 1 2  *P. A. Gerakēs* Lake Kerkini Case Study // Conservation and Management of Greek Wetlands: Proceedings of a Workshop on Greek Wetlands, Thessaloniki, Greece, 17-21 April, 1989. — IUCN, 1992. — Т. 3. — С. 231. — 493 с. — (The IUCN Wetlands Programme). — ISBN 283170104X
**Հենրի Քլերենս Բոլդրիջ** (անգլ.՝ Henry Clarence Baldridge, նոյեմբերի 24, 1868(1868-11-24), Carlock, Մակ-Լին շրջան, Իլինոյս, ԱՄՆ - հունիսի 8, 1947(1947-06-08), Բոյսե, ԱՄՆ), ամերիկացի քաղաքական գործիչ, Այդահոյի 14-րդ նահանգապետ։

Կենսագրություն
--------------

Հենրի Քլերենս Բոլդրիջը ծնվել է 1868 թվականի նոյեմբերի 24-ին, Կարլոկ գյուղում, Իլինոյս նահանգ։ Կրթություն է ստացել Ուեսլեյան համալսարանում, որից հետո զբաղվել է ֆերմերությամբ և աշխատել է որպես ուսուցիչ։ 1896 թվականին Բոլդրիջը դարձել է *O’Hara, Baldridge, and Co.* ընկերության հիմնադիրներից մեկը, որը զբաղվում էր հացահատիկի վաճառքով։ 1904 թվականին վաճառել է ընկերությունում իր մասնաբաժինը և տեղափոխվել Պարվա քաղաք, Այդահո նահանգ, որտեղ մեծ ներդրում է ունեցել *E.M. Kirkpatrick and Co.* ընկերությունում։ 1909 թվականին Բոլդրիջը այս ընկերությունում նույնպես վաճառել է իր մասնաբաժինը, որպեսզի հիմնադրի մետաղե իրերի և գործիքների վաճառքի իր սեփական խանութը։

1910 թվականին Բոլդրիջը հանրապետականների կողմից դարձել է Այդահոյի ներկայացուցիչների պալատի անդամ։ Երկու տարի անց դարձել է նահանգի սենատոր։ 1922-ից 1926 թվականներին, նահանգապետ Չարլզ Քելվին Մուրի օրոք, Բոլդրիջը զբաղեցրել է փոխանահանգապետի պաշտոնը։ 1926 թվականին նրան հաջողվել է հաղթել Այդահոյի նահանագապետի ընտրություններում։ Այդ պաշտոնում նա անցկացրել է երկու ժամկետ՝ 1927-ից 1931 թվականներին։

Հենրի Բոլդրիջի նահանգապետության որոշ ձեռքբերումներից են.

* Այդահոյի համալսարանի նոր շենքերի կառուցում, այդ թվում` կամպուս Պոկատելլոյում
* բենզինի հարկի ներմուծում,
* բանտի կառուցում առաջին անգամ հանցագործություն կատարած անձանց համար,
* զբաղվածության մակադարակի նշանակալի բարձրացում,
* նահանգի բյուջեի հաշվեկշռում։

1943-ից 1945 թվականներին Բոլդրիջը զբաղեցրել է բարեգործական ներդրումների լիազորի պաշտոնը։ Հենրի Բոլդրիջը ամուսնացած է եղել Կորե ՄըքՔրեյթոնի հետ, որից ունեցել է երկու երեխա։

Հենրի Քլերենս Բոլդրիջը 1947 թվականի հունիսի 8-ին Պարմայում, Այդահո, 78 տարեկան հասակում։

Ծանոթագրություններ
------------------

1. ↑  «H. Clarence Baldridge» (անգլերեն)։ National Governors Association։ Արխիվացված է օրիգինալից 2012-09-04-ին։ Վերցված է 2011-11-25

Գրականություն
-------------

* *Nancy Capace* Encyclopedia of Idaho. — North American Book Dist LLC, 2001. — С. 128-129. — 415 с. — ISBN 0403096065

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |
|  |
| Չափորոշչային վերահսկողություն | GND: 1186387173 · VIAF: 5416155832947433490009 · WorldCat VIAF: 5416155832947433490009 |

 |
**Հայրենիքին մատուցված ծառայությունների համար մեդալ**, Նորվեգիայի պետական պարգև։

Պատմություն
-----------

Հայրենիքին մատուցված ծառայությունների համար մեդալը հաստատվել է Նորվեգիայի Հակոն VII թագավորի հրամանագրով 1908 թ.-ի փետրվարի 8-ին մշակույթի, գիտության, տնտեսության և պետական ծառայության ոլորտները խրախուսելու համար։ Այն ունի երկու աստիճանակարգ՝ ոսկե և արծաթե։ Ոսկե մեդալը տրվում է պետության և հասարակության համար լրջագույն առաջընթաց ապահովելու նպատակով։ Արծաթե աստիճանակարգի մեդալը տրվում է ավելի ցածր կարգի առաջընթաց ապահովելու համար։

Նկարագրություն
--------------

Մեդալը շրջանաձև է և պատրաստված ոսկուց կամ արծաթից։ Վերին հատվածում պատկերված է թագավորական զինանշանը։ Դիմային հատվածում պատկերված է իշխող թագավորի դիմանկարը և նրա կարգախոսը։ Մեդալի հակառակ կողմի կենտրոնում դուբի 4 տերևներից պատրաստված դափնեպսակի կենտրոնում պատկերված է խաչ։

 Մեդալը առօրյա կյանքում կրելու համար տրվում է նաև մեդալի ժապավենով փաթաթված սալիկ։

Պատկերասրահ
-----------

* Մեդալի ետևի մասըՄեդալի ետևի մասը
* Մեդալը պարգևատրման տուփի մեջՄեդալը պարգևատրման տուփի մեջ

Ծանոթագրություններ
------------------

1. ↑  «Norwegian Decorations»։ 2009 թ․ փետրվարի 13։ Վերցված է 2011 թ․ հուլիսի 1

Աղբյուրներ
----------

* Աշխարհի մեդալները: (անգլերեն)
* Kingdom of Norway: Royal Medal of Merit. (անգլերեն)
**Մարի Օդիլի** (անգլ.՝ Mary Ukaego Odili, մայիսի 12, 1952(1952-05-12), Էմբեյս և Իմո, Նիգերիա,), նիգերիացի դատավոր։

Ռիվերս նահանգի նահանգապետ (1999-2007) Պիտեր Օդիլի կինը։

Նախագահ Գուդլաք Ջոնաթանի կողմից Մարի Օդիլին նշանակվել է Նիգերիայի գերագույն դատարանի անդամ։ Նախքան Նիգերիայի արդարադատության խորհրդի կազմում ընդգրկվելը, զբաղեցրել է մի շարք կարևոր պաշտոններ, այդ թվում Ռիվերս նահանգի գլխավոր դատավոր (1992–2004), Արդարադատության վերաքննիչ դատարանի դատավոր, Աբուջա (2004–2010), Արդարադատության վերաքննիչ դատարանի դատավոր, Կադունա (2010–2011)։ Ամուսնու պաշտոնավարման ժամանակահատվածում եղել է Ռիվերսի առաջին տիկինը։

Կենսագրություն
--------------

Մարի Ուկաեգո Նզենվան ծնվել է 1952 թվականի մայիսի 12-ին Իմո նահանգի Ամուդի Օբիզի բնակավայրում՝ Էզե Բերնարդ Նզենվայի և Ուգոեզե Բենադետե Նզենվայի ընտանիքում։ Հայրը՝ Էզե Նզենվան, 1959 թվականին Միացյալ Թագավորությունում աշխատել է որպես իրավաբան, այնուհետև նշանակվել է Նիգերիա Ավիաուղիների քարտուղար։ Ուկաեգոն սովորել է մի շարք միջնակարգ դպրոցներում՝ ներառյալ St Benedict's դպրոցը, Obizi Ezinitte, St Michael's դպրոցը, Umuahia, St Agnes Primary դպրոցը, Maryland և Our Lady of Apostles դպրոցները։

Պայմանավորված Նիգերիայի քաղաքացիական պատերազմով՝ Ուկաեգոն ծնողների հետ տեղափոխվում է երկրի հարավարևելյան մաս, որտեղ շարունակում է կրթությունը աղջիկների ավագ դպրոցում, այնուհետև ընտանիքը տեղափոխվում է Մբաիզե, նա սովորում է Մբաիզեի օրիորդաց միջնակարգ դպրոցում, ավելի ուշ՝ Օնիչայի Rosary քոլեջում։ 1972 թվականին ընդունվում է Նիգերիայի համալսարան։ Ուսման երկրորդ տարում ստանում է ավելի բարձր բաժնում ուսանելու կրթաթոշակ։ Համալսարանում հանդիպում է Պիտեր Օդիլին և նրանց միջև ռոմատիկ հարաբերություններ են ձևավորվում։ 1976 թվականին ավարտում է համալսարանը՝ որպես առևտրային և գույքային իրավունքի ֆակուլտետի լավագույն ուսանող։ 1977 թվականին Նիգերիայի իրավունքի դպրոցից ստանում է իրավագետի որակավորում՝ նախքան Բենին քաղաքում և Աբեոկութայում իր կարիերան սկսելը։

Ծանոթագրություններ
------------------

1. 1 2 3 4 5 6 7 8 9 10
2. 1 2 3 4 5
3. 1 2
4. ↑  «Mary Odili, Adenuga, Igbinedion, 146 Others Bag National Honours»։ *The Tide* (Port Harcourt: Rivers State Newspaper Corporation)։ սեպտեմբերի 9, 2012։ Վերցված է դեկտեմբերի 7, 2014

Արտաքին հղումներ
----------------

* Mary Ukaego Odili profile Archived 2016-03-04 at the Wayback Machine. from SCN website
**Ձկան աչք գեղարվեստական մշակութային հիմնադրամ** հայկական մշակութային խումբ։ Այն ստեղծվել է 2014 թվականին՝ Հայաստանում։ Հիմնադրամի առաքելությունն է մշակութային նախագծերի, մասնավորապես՝ համամարդկային արժեքների վրա հիմնված ֆիլմերի ստեղծումը։ Այն ուղղված է բարձրորակ ֆիլմերի ստեղծմանը, որոնք դուր կգան ինչպես հայկական, այնպես էլ արտասահմանյան հանդիսատեսին։

Հիմնադրամն իր ստեղծման պահից համագործակցել է Հայաստանի ազգային կինոկենտրոնի և Լիտվայի «Artbox Production House»-ի հետ։

Պատմություն
-----------

2014 թվականին նրանք նկարահանել են հայ-լիտվական առաջին գեղարվեստական ֆիլմը՝ «Թևանիկ»-ը։

Հիմնադրամի երկրորդ լիամետրաժ ֆիլմը՝ «Վերջին բնակիչը» ստեղծվել է 2016 թվականին։

Քյոլնում եվրոպական աշխատանքն ընտրել է *Դրախտի դարպասը* կինոնախագիծը, որը կայացել է հոկտեմբերին։ Պրեմիերան տեղի է ունեցել Հայաստանում՝ 2019 թվականի հոկտեմբերի 17-ին, որին մասնակցել է ավելի քան 600 մարդ։

Ծրագրեր
-------

Ռեժիսոր Ջիվան Ավետիսյանն ընտրվել է Բեռլինալի տաղանդների շրջանակներում 2020 թվականի *Վերածնունդ* կինոյի նախագծում։ *Deutsche Welle*-ի խմբագրությունը Բեռլինալեի կինոփառատոնից Ավետիսյանին ընտրել է իր ֆիլմերի մասին վավերագրական ֆիլմի համար։ Ֆիլմը նախատեսվում է արտադրել 2021 թվականի գարնանը-ամռանը։

Ծանոթագրություններ
------------------

1. ↑   *Tevanik (2014) - IMDb*, վերցված է 2020-09-25
2. ↑  «Mailbag: Help extend summer weeks»։ *Glendale News-Press*։ December 9, 2016
3. ↑  «Katalog»։ *www.european-work-in-progress.eu*։ 2019։ էջ 32։ Վերցված է 2020-09-17
4. ↑  Talents Berlinale։ «Imprint»։ *Berlinale Talents*
5. ↑  Ausbildung DW Technische (February 26, 2020)։ «Berlinale Talents 2020: Jivan Avetisyan» – via Vimeo
**Կիմոլոս** (հուն․՝ Κίμωλος), Հունաստանին պատկանող կղզի Եգեյան ծովում։ Վարչականորեն մտնում է Հարավային Եգեյան կղզիներ պերիֆերիայի կազմի մեջ։

Աշխարհագրություն
----------------

Կիմոլոս կղզին մտնում է Կիկլադյան կղզիների կղզեխմբի մեջ։ Գտնվում է Կիկլադների հարավ-արևմուտքում՝ Սիֆնոս և Միլոս հրաբխային կղզիների մեջտեղում։

Ընդհանուր առմամբ զբաղեցնում է 36 կմ² տարածք։ Կղզու ամենաբարձր կետը Պալայոկաստրո լեռն է՝ 364 մետր բարձրությամբ։

Կղզու տարածքում գտնվող Փսաֆի գյուղում գործում է փոքրիկ նավահանգիստ։

Բնակչություն
------------

Ըստ 2001 թվականի տվյալների՝ կղզում բնակվում է 769 մարդ, հիմնականում՝ հույներ։ Կիմոլոսում գործում է հույն ուղղափառ եկեղեցի։

Կղզու բնակչությունը հիմնականում զբաղվում է զբոսաշրջիկներին ընդունելով և ձկնորսությամբ։

Ծանոթագրություններ
------------------

1. ↑  «Եգեյան ծովի կղզիներ»։ Կիմոլոսի պաշտոնական կայք։ Վերցված է օգոստոսի 12, 2014

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 4560956-1 · LCCN: n2016016370 · VIAF: 245833647 · WorldCat VIAF: 245833647 |

 |
**Կիմ Բուտեն** (ֆր.՝ Kim Boutin), (դեկտեմբերի 16, 1994(1994-12-16), Շերբրուկ, Քվեբեկ, Կանադա), կանադացի չմշկորդուհի, մասնագիտացված է շորթ թրեկում, 2018 թվականի Ձմեռային օլիմպիական խաղերի եռակի մրցանակակիր։

Կարիերա
-------

Օլիմպիական(չաշխատող հղում)
 խաղեր
Առաջին միջազգային հաջողությանը հասել է 2014 թվականին Էրզրումում կայացած աշխարհի պատանեկան առաջնությունում, որտեղ նվաճել է 3000 մետր վազքի արծաթե պարգևը։ 2014 թվականին նորամուտը նշել է Սոլթ Լեյք Սիթիում կայացած Աշխարհի գավաթի փուլում, որտեղ փոխանցումավազքում զբաղեցրել է երրորդ տեղը։ Նույն մրցաշրջանում ևս երկու անգամ բարձրացել է աշխարհի գավաթի փուլերի բեմահարթակ՝ երկու անգամ 1000 և 1500 մետր վազքատարածություններում զբաղեցնելով երրորդ տեղը։

2015-2016 և 2016-2017 թվականների մրցաշրջաններում մի քանի անգամ պոդիում բարձրացել։

2018 թվականի Օլիմպիական խաղերում Բութենը նորամուտը նշում է 500 մետր մրցատարածությունում, որտեղ զբաղեցրել է 4-րդ տեղը, սակայն կորեացի Չհվե Մին Ջոնի որակազրկումից հետո, որը գրավել է երկրորդ տեղը, Բութենը պարգևատրվել է բրոնզե մեդալով։

Ավելի ուշ խաղերի ընթացքում մարզուհին նվաճել է 1000 մետր վազքի արծաթե մեդալ և 1500 մետր վազքի բրոնզե մեդալ՝ այդպիսով Օլիմպիական խաղերի բոլոր երեք անհատական մրցատարածություններում ստանալով մեդալներ։

Հաղթանակներ Աշխարհի գավաթի խաղարկությունում
-------------------------------------------

### Աշխարհի գավաթ

| հ/հ | Ամսաթիվ | Վայր | Արդյունք |
| --- | --- | --- | --- |
| 1. | 2017թ. փետրվարի 4 | Դրեզդեն | 1500 մ |
| 2. | 2017թ. նոյեմբերի 11 | Չինաստանի Ժողովրդական Հանրապետություն Չինաստան, Շանհայ | 500 մ |
| 3. | 2017թ. նոյեմբերի 12 | Չինաստանի Ժողովրդական Հանրապետություն Չինաստան, Շանհայ | 1000 մ |
| 4. | 2019թ. փետրվարի 10 | Թուրին | 1000 մ |
| 5. | 2019թ. նոյեմբերի 2 | Սոլթ Լեյք Սիթի | 1500 մ |
| 6. | 2019. նոյեմբերի 3 | Սոլթ Լեյք Սիթի | 500 մ |
| 7. | 2019թ. նոյեմբերի 9 | Մոնրեալ | 1000 մ |
| 8. | 2019թ. նոյեմբերի 10 | Մոնրեալ | 500 մ |
| 9. | 2019թ. դեկտեմբերի 1 | Նագոյա | 500 մ |
| 10. | 2019թ. դեկտեմբերի 7 | Շանհայ | 500 մ |
| 11. | 2020թ. փետրվարի 9 | Դրեզդեն | 500 մ |

### Թիմային հաղթանակներ

| հ/հ | Ամսաթիվ | Վայր |
| --- | --- | --- |
| 1. | 2015թ. փետրվարի 8 | Դրեզդեն |
| 2. | 2018թ. դեկտեմբերի 9 | Ալմաթի |
| 3. | 2019թ. դեկտեմբերի 8 | Չինաստանի Ժողովրդական Հանրապետություն Չինաստան, Շանհայ |

Ծանոթագրություններ
------------------

1. ↑  «Gold medallist Hamelin to lead Canada’s 2018 short-track team»։ *www.sportsnet.ca/*։ Sportsnet
2. ↑  Nichols Paula։ «10 short track speed skaters nominated to Team Canada for PyeongChang 2018»։ *www.olympic.ca/*։ Canadian Olympic Committee
3. ↑  Kim Boutin flies her way to 1,000-metre silver

Արտաքին հղումներ
----------------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Olympic Channel · ShorttrackOnLine.info · SpeedSkatingNews.info · TheSports.org · Կանադայի օլիմպիական կոմիտե · ՄՕԿ |

 |
**Կինը կարմիր բազմոցում** (ֆր.՝ Femme dans un fauteuil rouge), Պաբլո Պիկասոյի նկարը՝ ստեղծված 1929 թվականին սյուռեալիզմի շրջանում։ Գտնվում է *Menil Collection*-ում՝ Հյուսթոնում, ԱՄՆ-ում։ Ունի 65,1 × 54 սմ չափսեր։

Դիմանկարում հնարավոր է պատկերված է անանուն մոդել, բայց ընդհանուր ուրվագծերով նա հիշեցնում է Օլգա Խոխլովային՝ նկարչի կնոջը, որից բաժանվել է 1927 թվականին՝ նկարի ստեղծումից 2 տարի առաջ։ Նախկինում Պիկասոն Խախլովային պատկերել է քնքուշ և բարի, բայց երբ նրանց հարաբերությունները վատացել են, նա սկսել է կնոջը տալ կտրուկ, երբեմն՝ նրա պատկերը խեղաթյուրող չարագուշակ գծեր։ Նկարը ստեղծվել է ավանդական դիմանկարի ֆորմատով, երբ պատկերվող մոդելը պարզապես նստած է և նայում է հանդիսատեսին։ Մարմնի խեղաթյուրվող ձևերը վկայում են Պիկասոյի՝ 1920-ական թվականներին սյուռեալիստների հետ մշտական շփումների մասին։

2012 թվականի հունիսի 13-ին այն ենթարկվել է վանդալիզմի։ Միջադեպը հեռախոսով ֆիքսել է *Menil Collection* թանգարանի այցելուն։ Տեսանյութում անհայտ երիտասարդը մոտենում է նկարին և տրաֆարետի ու ներկի սրվակի օգնությամբ արագ նկարում է ցլին սպանող տորեադորին, իսկ հետո գրում է իսպ.՝ Conquista (ենթարկում) բառը։ Ավելի ուշ հանցագործը, որն իրեն անվանում էր «հեռանկարային իսպանացի նկարիչ», բացատրել է, որ դա արել է «որպեսզի հարգանքի տուրք մատուցի Պաբլո Պիկասոյին»։ Բարեբախտաբար թանգարանի աշխատակիցներին շատ արագ հաջողվել է մաքրել կտավը նրա վրա քսված ներկից։

Նկարը ձեռք է բերվել 1956 թվականին և Պիկասոյի 9 աշխատանքներից մեկն է, որը պատկանում է *Menil Collection* թանգարանին, որտեղ այն ցուցադրվում է 1987 թվականից։

Ծանոթագրություններ
------------------

1. 1 2 3 4
2. 1 2  «Pablo Picasso. Woman in a Red Armchair (Femme au fauteuil rouge), 1929»։ Menil Collection։ Վերցված է 2020 թ․ ապրիլի 30
3. ↑  «Man Caught On Tape Vandalizing A Picasso At Houston Art Museum»։ Business Insider։ Վերցված է 2020 թ․ ապրիլի 30
4. 1 2  «The moment vandal is caught on video spray-painting priceless Picasso artwork in the middle of a Houston gallery»։ Վերցված է 2020 թ․ ապրիլի 30